Á þessari setningu hefst skoðunarpistill Sunnu Karenar Sigurþórsdóttur eins ritstjóra Fréttablaðsins í blaði dagsins í dag . Þar skrifar hún um frumvarp um afglæpavæðingu neysluskammta sem nýlega var lagt fram á Alþingi og fjallað var um í síðasta helgarblaði Mannlífs . Segir Sunna Karen að markmiðið sé að hætt verði að líta á þá sem lent hafa á glapstigum lífsins sem glæpamenn og óþokka og þeim veitt aðstoð fremur en refsing . Frumvarpið sé skref í rétta átt , en hálf kák þó . Telur Sunna Karen að skaðaminnkun sé raunsæ leið til að vinna á fíkninvandanum , sem þó verði aldrei leystur að fullu . „ Hægt er að nálgast fíknivandann með ýmsum hætti og raunsæ leið er svokölluð skaðaminnkun . Þar af leiðandi ætti hið opinbera að reyna að stýra farvegi þeirra og jafnvel að íhuga að hreinlega útvega fíklum efnin , “ segir Sunna Karen og bendir á að á þann hátt færist völdin úr höndum undirheimanna þar sem ofbeldi og mannúðarleysi þrífst . Kallar eftir stjórnmálamanni sem þorir Bendir Sunna Karen á að horfast þurfi í augu við vandann , fjölda meðferðarúrræðum og bæta í forvarnir og fræðslu . „ Allt kapp ætti að setja á aðferðir til skaðaminnkunar . Betur má ef duga skal og kallað er eftir stjórnmálamanni sem þorir að segja þessa hluti upphátt – og hrinda þeim í framkvæmd . “